สวัสดีค่ะ กังวลว่าจะตั้งครรภ์ค่ะ ดิฉันป้องกันโดยใช้ถุงยางอนามัยทุกครั้ง(ป้องกันวิธีเดียว)เวลามีเพศสัมพันธ์ค่ะ เช็คดูตลอดว่าถุงไม่รั่วซึมแน่นอน ครั้งล่าสุดมีเพศสัมพันธ์กับแฟนวันที่ 4 ประจำเดือนครั้งล่าสุดหมดวันที่ 2 (เป็นตั้งแต่วันที่ 27 พฤษภา ระยะเวลา 7 วัน เป็น 7 วันทุกเดือน) รอบเดือนของเดือนที่แล้ว 50 วันค่ะ *ปกติเป็นคนที่ประจำเดือนมาไม่ค่อยสม่ำเสมอค่ะ แต่ตั้งแต่หายเป็นประจำเดือนมานี้ยังไม่หายปวดท้องเลยค่ะ ปวดท้องตั้งแต่ก่อนเป็นประจำเดือน(ก็คาดว่าน่าจะปวดท้องช่วงก่อนเป็นประจำเดือน) พอเป็นประจำเดือนปวดท้องมากกกกก แบบปวดท้องประจำเดือนปกติเลยค่ะ ปวดประมาณ 2 -3 วันที่ปวดหนักๆ แล้วก็ค่อยทุเลาลง หลังจากนั้นปวดหน่วงๆมาตลอด ตลอดจนหายเป็นประจำเดือน แล้วก็ยังปวดอยู่จนถึงตอนนี้ค่ะ เช็คอาการตัวเองตลอดเพราะกังวลมากค่ะ พบว่าช่วงที่ผ่านมาปวดท้องหน่วงๆสลับซ้ายขวาล่างมาตลอด(ปวดด้านขวาบ่อยที่สุด) แต่อาการวันนี้ต่างออกไปค่ะ มีอาการปวดท้องใต้สะดือเหมือนก่อนเป็นประจำเดือน ปวดท้องถ่ายแต่ถ่ายไม่ออกและรู้สึกปวดๆแน่นบนสะดือร่วมด้วย(กดแล้วก็ปวดค่ะ) มีอาการหน้ามืดเล็กน้อยตอนลุกทันทีหลังจากนอนเล่นต้องยืนสักพักเพื่อให้หาย ไม่มีปวดหัว คลื่นไส้ หรือคัดเต้าเลย ไม่มีไข้(ไม่ได้วัดโดยใช้ปรอท ใช้มือแตะหน้าผากแตะคอดูค่ะ รู้สึกอุ่นๆแต่คาดว่าจะเป็นอุณหภูมิร่างกายค่ะเพราะไม่รู้สึกว่ามีไข้เลย) ยังไม่มีอาการตกขาวค่ะ น้ำหนักขึ้นเล็กน้อยแต่ไม่ได้กินเยอะ และไม่ถ่ายเป็นก้อน ไม่ทราบว่าใช่อาการของการเริ่มตั้งครรภ์รึเปล่าคะ เนื่องจากปวดท้องไม่หายเลยค่ะจนถึงตอนนี้เป็นกังวลมากค่ะ ใจนึงคิดว่าเครียดจนเกินไปเพราะมีตอนเช้ามืดของวันนี้ ตี4 รู้สึกตัวตื่นมาแล้วมีอาการปวดท้องร่วมด้วยค่ะ แต่ที่เครียดก็เพราะกังวลว่าจะตั้งครรภ์ค่ะ *ที่ป้องกันโดยใช้วิธีแค่ใช้ถุงยางอนามัย เพราะว่าไม่ได้มีเพศสัมพันธ์บ่อยค่ะ เดือนละครั้งเท่านั้นค่ะ มีแพลนจะฝังยาคุมปีหน้าค่ะ ส่วนตอนนี้กังวลมากค่ะว่าจะตั้งครรภ์ กังวลมาร่วม1สัปดาห์ค่ะ ตื่นมาชั่งน้ำหนักและจับดูพุงตลอดทั้งวัน ตอนนี้เริ่มจับหน้าอกเทสแล้วค่ะ รู้สึกว่าอาการการกังวลมันค่อนข้างสงผลเสียต่อสุขภาพจิตอย่างมากแต่ไม่สามารถคลายความกังวลได้เลย ทำงานได้แปบเดียวก็กังวลอีกแล้วค่ะ เนื่องจากอาการปวดท้องที่ลากยาวมาตลอดเลย
สวัสดีค่ะหากมีเพศสัมพันธ์โดยได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1-2%อาการอื่นๆที่เกิดขึ้นเช่นปวดท้อง หน้ามืด ดังกล่าวมานั้น ไม่ใช่อาการที่จำเพาะเจาะจงต่อการตั้งครรภ์แต่อย่างใด คืออาจจะเกิดในคนที่ตั้งครรภ์หรือไม่ก็ได้ ไม่ได้มีความสัมพันธ์กันหากยังมีความกังวลเรื่องการตั้งครรภ์ แม้จะยังมีโอกาสได้น้อย หากใส่ถุงยางอนามัยไว้ตลอดเวลา ใส่ทุกครั้งที่มีเพศสัมพันธ์นั้น สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และหากให้ผลลบ แต่รอบเดือนยังไม่มาหรือมาไม่สม่ำเสมอ ควรไปพบแพทย์เพื่อตรวจหาความผิดปกติของมดลูกหรือรังไข่ที่อาจมีอยู่ได้ต่อไป